
Introdukto 


La nekonocata rejio Hakum ne aparas en la 
diversa kroniki qui naracas l'eventi qui produktesis 
en la pasinto. Tamen, lua historio meritas 
rakontesar. 


Ica esas la historio di Hakum, quan me skribis 
ek la diversa materiaro, quan me trovis en l'oficala 
biblioteko dil lando. La rejulo, Hak, demandis de me 
skribar ol, por ke ilua populo povez konocar ilua 
historio. 


Ico esas la rezultajo. 


Mlethum, skribisto dil rejio 


La nomo dil rejio Hakum devenas ek la 
nomo di lua fondinto: Hak. Hak esis princo qua ne 
volis sequar la nova lego di l'Imperio. La nova 
imperiestro, Kazhul, pos entronigesir, imperis ke omna 
civitano di l' Imperio adorez ilu quale deo. Tamen, Hak, 
princo dil mikra princolando Hakum, decidis ne 
submisar, nam ico esis kontre lua religio. 


“Nur un Deo, nur Il meritas adoresar”, dicis 
Hak kande la sendito di l'imperiestro arivis por 
questionar la kauzo di ilua desobediemeso. 


“Vu savas ke l’imperiestro ne esos felica, e ke 
la konsequantaji de tua agi...”, respondis la sendito. 


“Me asumos la konsequantaji de me agi”, dicis 
Hak. 


E quale esis la konsequantaji! L’imperiestro 
sendis ad ilu armeo por destruktar la tota princolando. 
La soldati mustis ocidar omna habitanti qui ne volis 
adorar ilu quale deo. Parto dil habitanti decidis, pro 
timo, obliviar lia devi ed adorar l'imperiestro; ma mikra 
grupo di loyala civitani sequis lia rejulo, Hak, vers la 
montokateni dil nordo. 


Kelki de li mortigesis dal imperiestrala Soldati, 
e poki arivis al tero quan Hak trovis por krear nova 

rejio. Ica tero nomizesis Hakum, la rejio di Hak; nova 
lando ube omni povus adorar Deo, la vera, sen esar 
persekutata da reji, imperiestri od altra guvernanti. Tale 
naskis la rejio di Hak, trans la montokateni dil nordo, 
qua divenis la frontiero inter ol e la granda imperio di 
Kazhul. 


La yari pasis e pasis, e la mikra populo kreskis 
e divenis plu e plu granda, nam li benedikesis e sequis 
la principi di lia religio. L'ekonomio ne povis esar plu 
bona, feliceso plenigis la kordii di omna habitanti dil 
rejio ed omna civitano videsis quale membro di granda 
familio. 


Ico ne pasis nevidita da l'imperiestro Kazhul, 
qua decidis sendar ilua grand armeo por konquestar la 
rejio e tale expansar ilua propra teri. 


Granda esis la milito! Me ne povas naracar 
hike la prodaji ed agi dil habitanti dil rejio, ma me povas 
dicar ke li omna luktis til la fino por defensar lia 
libereso. 


La rejo Hak asasinesis dal soldati di 
l’imperiestro, ma ilua filiulo, Hak la 2ma, fugis al monti 
por guidar la rezistado kontre l’invaderi. 


Dum multa yari la yuna princo Hak la 2ma 
luktis kontre la imperiestro ed ilua armeo. Nulu povis 
vinkar il, til la instanto, kande Kazhul sendis ilua maxim 
povoza armo : la magiisto Zhukal. 


Nur askoltar od audar ica nomo fremisigis uli! 
Zhukal esis la maxim povoza magiisto dil mondo, ed il 
esis konocata pro ilua feroceso, manko de empatio e 
sango-dursto. Tamen, il sendesis da imperiestro en 
sekreta misiono, e, quoniam nulu vidabis il antee, Hak 
la 2ma aceptis ita bonvoloza olda homulo en ilua 
kastelo. 


Dum la dineo, Zhukal elevis ilua kupo e 
pronuncis ilua malediko: 


“Rejulo Hak la 2ma, danko pro Vua acepto. Me 
vidas ke vi lojas en revo-kastelo e, konseque, me volas 
pagar a Vu to quon Vu meritas: me kondamnas Vu 
dormar eterne en la profundajo dil monto!” 


Nemediate la rejo Hak la 2ma dormeskis, e kun 
1l la tota habitantaro dil rejio. 


Zhukal ekiris la rejio kun l'intenco dicar a 
l'imperiestro ube la kastelo esis lokizita, por ke la 
soldati ocidez ilu. Tamen, kande il esis trairanta la 
frontiero, il trovis, en la teri di l'imperio, puerulo 
ludanta kun ilua preceptoro. 


“Damnita ilu esez!”, Zhukal klamis, “la unika 
persono quan me ne dormigis esas la heredonto! Bone, 
me finigos ico!” 


Dum ke il proximeskis al puerulo, la 
preceptoro remarkis la prezenteso dil magiisto, e rapide 
1l prenis la puerulo e kureskis vers la monti. 


Zhukal sequis il sen savar, ke la preceptoro esis 
inteligenta homulo, qua povis celar su rapide. 


“Bone, li amba sole nulo povos facar”, pensis 
Zhukal. Ed il rikomencis ilua retroveno al kastelo di 
l'imperiestro. 


KKK 


Kande la preceptoro e la puerulo arivis al loko 
ube esabis la kastelo, li vidis ke nur restis monto, e 
mikra pordo ube lekteblesis: “Hike jacas la trahizinto 
Hak, kondamnita a restar dormanta dum eterneso”. 

“E quon me povas facar nun?”, questionis su 
la preceptoro. Ed il genupozis e pregeskis: 


“Deo, donez a me inteligenteso por savar quon 
facar, nam la rejio restas destrutktita da l' enemiko, e me 
mustas gardar la heredonto”. 


Dum la tota nokto la preceptoro restis 
preganta, mem se pluveteskis kande 1l genupozis. Kun 

unesma lumo dil dio, il vidis ke la charniri dil pordo 
oxideskis e, kun forta pedofrapo, il povis enirar la 
“kastelo”. 


Il trovis omni en la tablo, dormanta. Il pozis la 
rejulo en ilua lito, kun ilua glavo inter ilua manui. 


La lumofaski qui eniris la chambro blindigis il 
duminstante, ed il frapis su la kapo, ed esvanis. Anjelo 
aparis en ilus sonjo, e tale dicis a il : 


“Ne timez, nam granda esas la projeto di tua 
Deo por la rejio di Hak. Hakum ne konquestesos da 
l’imperiestral armeo, nam ol nebulizesos e nulu povos 
trovar ol. La rejulo dormos til la instanto, kande ilua 
filiulo vinkos l'enemiko di Deo, l'imperiestro. Nur tale 
la sorco finigesos. Ma kun la veko dil rejulo, ilua filiulo 
mortos, nam ilua intenco finabos”. 


La preceptoro vekis e duktante la princo kun 
su, ekiris la kastelo ed iris al monti, sen savar tre bone 


quon ilu facus. 


La nokto proximeskis, kande il trovis kabano 
di pastori. Il frapis la pordo ed apertis ol. 


« Bona nokto ! », il dicis. 


« Bona nokto », respondis la pastorulo ed ilua 
spozino. 


« Mea filiulo e me misiris en la monti e ni ne 
havas loko por pasigar la nokto ». 


« Vi povas dormar hike ! », respondis la 
pastoro. 


« Me preparos la balnokuvo por vi », respondis 
ilua spozo. 


« Dankego ! », respondis la preceptoro. 


Kande la princo esis balnanta, la pastorino 
eniris la balnochambro por donar toali ad il, e vidis la 
rejala tatuo en ilua pektoro. Genupozante, el klamis: 


« Mea princo, pardonez ni, ni ne savis ke esis 
Vu, ta qua esis en nia kabanacho ». 


La klami facis ke la pastorulo e la preceptoro 
eniris la balnochambro, e, vidante la tatuo, la pastoro 
anke genopozis, dum ke la preceptoro kovris la tatuo 
dil pektoro per toalo. 


« Voluntez ne parolar pri co », demandis la 
preceptoro. 


« Ni pensis ke la tota rejala familio esis 
mortigita dal soldati dil imperiestro », dicis la pastoro. 
« La princo donas espero a ni, qui esas la sola pos- 
vivanti dil masakro kontre nia populo ». 

« Nulu povas savar pri co », adjuntis la 
preceptoro, « nam l'imperiestro volus asasinar ilu e 
finigar kun nia rejio. Vi mustas gardar ilu, nam hike 
nulu venos por serchar ilu. Me lasos letro por ilu, donez 
ol ad ilu kande il adulteskos ». 


« Ni facos quale tu dicis a ni », respondis la 
pastoro. 


Ica nokto la preceptoro redaktis letro 
explikante la historio dil rejio, quo eventis al rejulo e 
quon la anjelo dicis ad il. Pos co, il abandonis la kabano 
nam il savis ke la magiisto serchos il itere. 


« Adio », il dicis al princo. « Memorez qua tu es. 
Kande tu adulteskos, la pastoro donos letro da me 
explikante omno, lore tu saveskos quo esas tua misiono 
». 


Tale la preceptoro lasis la princo kun la pastori, 
ed ilu ekiris la monti, ed il marchis e lojis en la monti, 
til la instanto, kande la soldati di l’imperiestro trovis il. 
Il mortis dum lukto kontre li, ma li ne povis questionar 
il pri ube la princo esis, o kad il esis vivanta. 

II 
Dek yari pose 


Hak arivis kavalkanta ube Jak, la pastoro esis 
gardanta la mutonotrupi. 


« Fine tu aparas », dicis Jak. « Tu sempre venas 
tarde por gardar la trupi ». 


« Me esis kavalkanta en la monti », respondis 
Hak. « Tu savas ke plezas a me desaparar en la monti, 


me trovas tranquileso ibe ». 


Jak regardis la adolecanto. Ilu esis alta, forta, 
muskuloza, kun longa obskura hararo. 


« Ultre, me adportis kuniklo por dejuno », il 
dicis dum ke il montris du granda kunikli al pastoro. 


« Bon, bon, Kristina esos tre joyoza l », 
respondis Jak. « Irez donar la kunikli ad el! ». 


« Flugante me iras ! », dicis Hak, ed il spornagis 
la kavalo, qua quik desaparis tra la monti. 


Jak tushis sua kamizo, ed extraktis kuverto ek 
ol. « Hodie esas la dio », il pensis. 


Cadie esas la naskodio di Hak. Il evos 18 yari. 

KKK 


Pos la dineo e la celebro, Jak paroleskis kun 
Hak: 


« Mea filiulo, me volas demandar de tu 
pardono...» 


Hak regardis il kun surprizita vizajo. 


« Me volas dicar, unesme, ke ni sempre amis, 
amas ed amos tu quale filiulo. Tamen, ni havis misiono, 
e hodie ol finesas. Tu komprenos omno pos lektir ica 
letro, quan tua preceptoro donis a me kande tu esis 
pueruleto. » 


Jak donis la letro quan il gardis en ilua kamizo 
dum tante longa tempo. 


« Ibe esas la respondo ad omna questioni quin 
tu havas nun. Me sugestas ke tu lektez ol, e ni povos 
parolar morge ». 


« Bon », esis omno quon Hak povis dicar, tante 
multe suprizita il esis. 


La pastorulo ed ilua spozino iris dormar, 


lasante Hak sole, kun la lumo dil kandelabro, lektanta 
la letro da ilu preceptoro. 

Estimata Hak, 
Se ton tu esas lektanta, me esos mortinta. 


Tale komencis la letro, e tale komencis chanjo 
en la vivo di Hak. Fine, ilua destino atingabis il. 


"ek 


La sequanta matino, Jak ed ilua spozino 
Kristina vekis ed iris al koqueyo, ube Hak restabis dum 
la tota nokto. 


Kande il vidis li, il levis su ed embracis li. 
« Pardonez pro ne dicir to antee, ma tua 
preceptoro donis klara instrucioni a ni... », paroleskis 


Jak. 


« Vi facis quon vi mustis facar », dicis Hak. « 
Nun me facos quon me mustas facar. » 


« E quon tu pensas facar? », questionis Kristina. 


« Me ne savas. » , respondis Hak. « Me ne 
savas...» 

Un semano pose 


La sendito da l'imperiestro aparis apud la 
kabano dil pastori. 


« Saluto, pastori », dicis il. « Me esas la sendito 
da l'imperiestro, e me esas hike nam, segun la censo di 
habitanti di l'imperio, vi havas filiulo qua la lasta 
semano adulteskis ». 


« Yes, co esa vera », respondis la pastorulo. 


« Me venas por rekrutar il por l'armeo, quale 
diktas la lego en nia imperio ». 


« Ni esas pastori ed il ne savas quale luktar», 
dicis Kristina. 


« Il lernos en la milital akademio », respondis la 
sendito. 


Hak ekiris la domo e, vidante co kom okaziono 
por proximeskar a l'imperiestro, dicis: 


« Saluto, sendito. Me esis vartanta l'okaziono 


por unionar me a l'armeo di nia granda imperiestro. Me 
demandas nur un horo por preparar omno ». 

« Ni rivenos pos un horo, ma ne intencez ulo 
stranja », respondis la sendito. 


« Me esos pronta pos un horo », respondis Hak. 


Il eniris la domo kun la pastori ed explikis ilua 
projeto a li : « Me esos la maxim bon soldato por esar 
proxim l'imperiestro, e tale me povos saveskar pri ilua 
febla punti, quin me profitos por destruktar il ». 


« Tu savas quon tu facas », dicis Jak, ed il e 
Kristina embracis Hak. « Ni pregos por tu ». 


« Me rivenos », dicis Hak. « Con me promisas a 
vi». 


Hak ekiris la domo. 


« Guidez me al kazerno », dicis Hak. « Me volas 
servar l'imperiestro ». 


La sendito ed il komencis marchar vers la 
kazerno ube il lernus omno pri militala vivo. 


KKK 


Du yari pose 


Hak esis la maxim bon soldato di l'imperiestral 
armeo. Nulu povis kavalkar plu rapide, nulu povis uzar 

Parko plu bone, nulu esis plu forta, nulu esforcis plu 
kam ll. 


La generali esis fiera pri il. La maxim bon 
soldato, qua ne esis aroganta quale altri, sempre humila, 
sempre pronta por agar. 


Pos du yari de aprentiseso, la mayoro di l'armeo 
kunvokis la soldati por informar li pri la nova milito: 


« Soldati, la dio arivis en qua vi povos pruvar 
quon vi lernis dum ca du yari hike. Nia imperiestro 
decidis expansar nia imperio konquestante la teri en la 
sudo, habitata da barbari qui mustas edukesar e 
civilizesar. Omni, vers la sudo! ». 


E la soldati komencis marchar vers la sudo di 
l'imperio. Granda kampanio komencis ca dio. Ma co 
esis l'okaziono por ke Hak povez plubonigar ilua 
posteno, por povar esar konocata da l'imperiestro. 


Tri monati pose 


La milito finis kun vinko da l’imperiestral 
armeo. Hak atingis ilua skopo: esar la maxim bona 
soldato di l'armeo, e tale, la raporto pri ilua agado 
atingis l'imperiestro, qua quik volis ke ilu esez en la 
palaco por protektar il. 

Tre joyoze aceptis Hak la posteno, e tale il 
komencis ilua nova vivo en l’imperiestrala palaco. 


« Esez bonvenanta a imperiestrala palaco! », 
dicis l'imperiestro Kazhul a Hak kande il eniris la 
pordego dil palaco. 


« Esas por me granda honoro servar Vu, mea 
imperiestro », respondis Hak dum ke il genupozis. 


« Tu ne bezonas genupozar », dicis Kazhul. « 
Tu esas la chefo dil personal armeo di l'imperiestro. Ol 
esas la maxim importanta ed alta posteno en l'armeo di 
nia lando », explikis Kazhul a Hak. 


« Me esperas povar servar Vu maxim-bona- 
maniere », dicis Hak 


« La servistino indikos a tu ube esas tua 
chambro, ed el explikos omno pri tua laboro e la 
plezuri qui inkluzas tua laboro », dicis Kazhul ridante. 


Sen komprenar to quon il aludis, Hak sequis la 
servistino. 


« Saluto, mea sinioro », dicis el. « Me esas 
Kuduza, tua personala servistino. L’imperiestro 
instruktis me, por ke me facez omno quon tu 
demandos de me ». 

« Saluto, Kuduza. Me esas Hak. Voluntez 
nomar me Hak, “sinioro” semblas bizara por me ». 


« Me facos quale Vu dicas, mea sinio... Hak » 


« Ed anke, voluntez uzar tu e ne Vu kun me, 
me ne esas l'imperiestro, e, quale tu, anke me servas il. 9 


Surprizita, Kuduza, duktis ed enirigis il en la 
chambro. 


« Anke, a quo l'imperiestro referis kande il 
dicis “la plezuri qui inkluzas mea laboro” ? », questionis 
Hak dum ke il eniris la chambro. 

Il komprenis nemediate : la chambro havis 
haremo., granda lito kun silka litotuki, juveli, e mult 


altra luxoza kozi. 


« Eeeeh, bone », diceskis Hak. « Tu dicis ke tu 
mustas facar omno quon me demandas ». 


« Yes, Hak », respondis Kuduza. 


« Bon, me bezonas nur un servistino. Voluntez 
dicar a l'altri ke li ne bezonesas hike ». 


Surprizita, nam nulu dicabis ante co, Kuduza 
facis quale ilu demandabis. 

« Anke, voluntez chanjar la lito e la litotuki. Me 
preferas simpla lito, quala ta qua uzesas dal pastori en 
la monti dil nordo di nia lando ». 


« Me facos quale tu dicos, Hak », dicis el. 


El adportis la sama litokuti quin Hak uzis en la 
domo dil pastori. Il pensis: 


« Quale el povis savar to? Nur ulu qua habitis 
en la vilaji dil monti povas savar co ». 


« Me mustas parolar kun l'imperiestro », Hak 
dicis ad el. « Me rivenos pose », 1l adjuntis. 


La restajo dil dio Hak organizis la protektado 
dil palaco, la nokto-gardadi, ec. 


Pos dinear kun l'imperiestro, il rivenis ad ilua 
chambro, ube Kuduza vartis il. 


« Bonvenez itere! », dicis la servistino. 


« Danko », Hak respondis. « Pardonez ma me 
dineis kun l'imperiestro, ni mustis parolar pri mult 
aferi». 


« Me esis vartanta tu, ma quale tu preferas, el 
dicis », ed el iris al tablo ube l'altra servistini lasabis la 
dineo por il. 

Hak vidis ke el nur manjis kazeo, frukti e 
mutonokarno, ulo quo nur la pastori dil monti facus. 
L'altra servistini sempre manjis la maxim kustoza 
nutraji. 


« Forsan el venas ek... 9, Hak pensis. « Co ne 
esas posibla, omni esis ocidita... No, no, ico ne esas 
posibla ». 


Pos manjar, el proximeskis a Hak. 


« Bon, soldato, me esperas ke tu havas spaco 
por desero ». 


« Ho, yes! », dicis Hak. « Pro quo tu ne 
desvestizeskas? » 


El turnis e komencis deprenar elua vesto, 
lasante lua dorso nuda, e, tale quale Hak pensabis, el 
havis la sama tatuo kam il. 

« Fo koe ya fen? », il questionis. 


Kuduza petrigis. 


« Pro quo tu parolas...? », el komencis 
questionar. 


! De ube tu venas? 

« Tu esas anke civitanino dll rejio... » 

« Ne dicez! », el klamis, kovrante la tatuo kun la 
vesti. « Me pensis ke me esis l'unika persono qua 
transvivis... » 

« Ma, quale tu transvivis? », Hak questionis. 

« Me esis exter la rejio kande la magiisto 
destruktis ol », el dicis. « Me esis kaptita da l'armeo e 
me divenis servistino de kande me esis yuna ». 

Lore, el haltis, aperceptante... 

« Pro quo tu nomesas “Hak”? Ka tu esas la 
filiulo di... », el komencis questionar. 

« Yes, me esas il », Hak respondis. 


El rapide genupozis : 


« Me kredis ke omni asasinesis, me ne savis ke 
Vu esis vivanta, mea rejulo ». 


« Staceskez! », dicis Hak. « L’imperiestro ne 
povas savar pri co. Ka tu volas ke il asasinez me? » 


« No, no, mea rejulo », Kuduza respondis. 


« Quon me dicis pri mea nomo? » 

« Yes, Hak », el respondis. 


« Traktez me quale me dicis, kom la generalo di 
l'armeo di l'imperiestro, nulo plusa », dicis Hak. 


« Me facos tale », Kuduza dicis. 

II 


La semani pasis e pasis e Hak povis vidar quale 
l’imperiestro traktis la personi dil korto: tre male. La 
generali esis l’unika qui esis bone traktita da il, e li 
kondutis quale la rejuli kun l’inferiori. 


Quoniam Hak ne havis multo por facar, il 
komencis vizitar la vilaji qui esis proxim la palaco, e to 
quon il vidis ibe esis tre konfuziganta: la vilajani timis 
la soldati dil rejulo. Sempre, kande la soldati eniris 
vilajo, nulu esis ibe por salutar li. La vilajani sempre 
celis su ek la rejal armeo. Kelke pose il komprenis la 
kauzo: la soldati furtis del vilajani e mem probis male 
traktar la vilajanini. Kande il demandis del soldati la 
kauzo di lia konduto, la respondo esis ke li havis 
permiso da l'imperiestro. 


« Kun me, vi ne havas permiso por male traktar 
la vilajani », il dicis. 


E la novaji pri co pluvastigis tra la vilaji, ube la 
vilajani komencis laudar il vice l’imperiestro. 


Quoniam il vidis la situaciono dil vilajani, il 
komencis facar expedicioni kun injeniori por 
plubonigar voyi e ponti, e pose, la domi dil vilajani. 


« Me ne povas kredar quon l'imperiestro facas 
a lua populo », Hak dicis a Kuduza. « Li mem ne povas 

manjar ed il impostas plu e plu al vilajani, la soldati 
furtas quon li trovas kande li trairas la vilaji. To ne esas 
lando, to esas koshmaro! ». 


« E quon tu povas facar? Nulo! », Kuduza 
respondis. 


« L’imperiestro grantis permiso a me por irar al 
vilaji dil nordo, por ke me povez reparar la ponti e voyi 
ibe. Me esos dum un monato ibe, ka tu volus venar kun 
me? », 1l questionis. 


« Sendubite! », el respondis. E li interkisis. 


KKK 


Pos un semano di harda laboro en ita vilajo, 
Hak e Kuduza iris al monti por kavalkar. Astonante, el 
povis kavalkar tre bone. Tamen, la kavalo komencis 
kurar sen obediar la komandi de Kuduza. Hak sequis 
el e li amba finis an la pordo dil kastelo qua esis klozita 
dal magiisto. 


Hak deskavalkis e, tushante la letro quan sua 
preceptoro skribis ad il, il povis audar voco dicante: 
«Til kande, til kande». 


« La tempo arivis por agar », il dicis a Kuduza, 
qua rapide komprenis pri quo il parolis. 

La paro retrovenis al palaco di l'imperiestro e, 
profitante la nokto, Hak asasinis il. 


Ante facar to, il naracis la predicajo a Kuduza, 
qua, plorante, dicis: Tu mustas facar to quo esas tua 
devo, me iros helpar la rejulo. 


Nulu povus kredar quo eventabis! 
L'imperiestro aparis mortinta, e nulu savis pri la 
kulpanto! Anke, la maxim grava generalo dil lando 
aparis mortinta. 


Quoniam l'imperiestro havis nek spozino nek 
filii, la tradiciono dil rejio esis kronizar la maxim grava 
generalo, ma Kuduza venenagis li ante fugar por irar al 
monto ube la dormanta rejulo devus vekar. 


KKK 


Kuduza apertis la pordego e vidis ke la rejulo 
apertabis ilua okuli. Genupozanta, el dicis: 


« Mea rejulo, la trono vartas Vu ». 


Ed el guidis il a quo, til nun, esabis la palaco di 
l'imperiestro. 

Linguo di Hakum 


La linguo di Hakum ne esas multe developita 
ma hike me lasas to quon me kreis por la rakonto. 


Pronomi 
Personi Singularo Pluralo 
Unesma a al 
Duesma e ei 
Triesma o oi 
Verbi 
Konjugado 
Tempi Partikulo 
Prezento ya 
Pasinto yi + infinitivo 
Futuro yo 

